Падчас сваёй публічнай дзейнасці Езус неаднойчы павінен быў супрацьстаяць розным правакатарам. Іх мэтай было змусіць Езуса да выказвання, якое можна было б ужыць супраць Яго. Наша разважанне будзе датычыць найбольш небяспечнай правакацыі, бо яна кранала складаную праблему адносінаў паміж рэлігіяй і палітыкай. Гэта тэма заўсёды няпростая, але асабліва вострай яна была ў Палестыне ў часы Езуса Хрыста.